**53-OSIOS TARPTAUTINĖS SPORTINIŲ ŠOKIŲ VARŽYBOS
„GINTARINĖ PORA 2017“**

**2017 m. gegužės 6–7 d. Kauno „Žalgirio“ arenoje.**

Tarptautinės sportinių šokių varžybos „Gintarinė pora“ Kaune bus organizuojamos 53-iąjį kartą ir skiriamos Sporto metams. Tai vienos iš garsiausių rengiamų sportinių šokių varžybų Lietuvoje. Jų sumanytojai ir iniciatoriai – Lietuvos nusipelnę treneriai ir teisėjai, sportinių šokių klubo „Sūkurys“ vadovai – Jūratė ir Česlovas Norvaišos, organizatorius – Kauno kultūros centras „Tautos namai“. Kiekvienais metais varžybose dalyvauja geriausios, aukštas vietas tarptautinėje reitingo lentelėje užimančios, mūsų šalies ir užsienio sportinių šokių šokėjų poros.

**Gegužės 6 d.**

**10 val. ir 15 val. Vaikų, jaunučių, jaunių, jaunimo ir suaugusiųjų šokėjų varžybos.
19 val. Jaunimo, suaugusiųjų ST ir jaunių LA finalai.**

**Gegužės 7 d.**

**10 val. ir 15 val. Vaikų, jaunučių, jaunių, jaunimo, senjorų ir suaugusiųjų šokėjų varžybos.**

**19 val. Jaunių, senjorų 2 ST, suaugusiųjų LA finalinės varžybos.**

**Vakaro koncertinė programa skirta Motinos dienai.**

Vakare šokėjams gros „Dave‘s Benton Dance Band“ šokių orkestras (Estija).

Pirmą kartą varžybose „Gintarinė pora“ varžysis senjorų 2 standartinių šokių grupės šokėjai.

Pirmą kartą Lietuvoje pasirodys pasaulinio garso breiko šokėjų grupė iš Vokietijos DDC (Dancefloor Destruction Crew).

Šoks pasaulio profesionalų šokėjų vicečempionai Donatas Vėželis ir Lina Chatkevičiūtė.

Varžybų iniciatoriai – Lietuvos Respublikos nusipelnę treneriai Jūratė ir Česlovas Norvaišos.
Organizatorius – Kauno kultūros centras „Tautos namai“.

**Įėjimas 7–14 eurų. Bilietais prekiauja „Tiketa“.**

**Daugiau informacijos www.tautosnamai.lt**